《山居寂寥与世如隔是非不到荣辱两忘因忆秋崖工部尝教以我爱山居好十诗追次其韵聊写穷山之趣 其六》
宋代·吴锡畴

我爱山居好，崖云湿爨烟。琴横双鹤舞，犁阁一牛眠。

酒熟花开日，诗成雨霁天。逢场聊适意，总结喜欢缘。

作者简介：（1215—1276）徽州休宁人，字元伦，一作元范，号兰皋。吴儆从孙。精研理学。有《兰皋集》。